Diari Oficial de la Generalitat Valenciana


Sumari del DOGV 5528, del 06-06-2007 (2007/6685)

RESOLUCIÓ de 22 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del conveni de col·laboració entre la Conselleria de Sanitat de la Generalitat Valenciana i l'Institut de Salut Carles III (ISCIII) per a l'any 2006.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5528

Data del DOGV
:   06-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6685


Data del document
:   22-05-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Sanitat
    * investigació mèdica
    * malaltia infecciosa
    * establiment hospitalari
    * cooperació administrativa
    * administració central

RESOLUCIÓ de 22 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del conveni de col·laboració entre la Conselleria de Sanitat de la Generalitat Valenciana i l'Institut de Salut Carles III (ISCIII) per a l'any 2006. [2007/6685]  
Subscrit, després de la tramitació prèvia reglamentària, entre la conselleria de Sanitat de la Generalitat Valenciana i l'Institut de Salut Carles III (ISCIII), el 29 de novembre de 2006, un Conveni de col·laboració per a l'any 2006, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0403/007, i que figura com a annex d'esta resolució.  
València, 22 de maig de 2007.- La directora general de Relacions amb les Corts i Secretariat del Govern: Angélica Such Ronda.  
Conveni de col·laboració entre la conselleria de Sanitat de la Generalitat Valenciana i l'Institut de Salut Carles III per a l'any 2006  
Madrid, 29 de novembre de 2006  
REUNITS  
D'una banda, Francisco Gracia Navarro, com a director de l'Institut de Salut Carles III, organisme pertanyent al Ministeri de Sanitat i Consum, nomenat pel Reial Decret 1345/04, de 28 de maig (Boletín Oficial del Estado número 130, de 29 de maig). Actua en nom propi i en representació de l'Institut de Salut Carles III esentat, amb domicili al carrer Sinesio Delgado, número 6, de Madrid, i fent ús de les competències que té atribuïdes pel Reial Decret 1555/2004, de 25 juny, pel qual s'establix l'estructura orgànica del Ministeri de Sanitat i Consum, i pel Reial Decret 375/2001, pel qual s'aprova l'Estatut de l'Institut de Salut Carles III.  
I, de l'altra banda, Rafael Blasco Castany, conseller de Sanitat de la Generalitat Valenciana, especialment facultat per a la signatura d'este conveni per un Acord del Consell, i també d'acord amb el que disposen els articles 35 i 21.f de la Llei 5/1983, de 30 de desembre, de Govern Valencià.  
Ambdues parts es reconeixen amb capacitat legal suficient per a signar este conveni de col·laboració i  
EXPOSEN  
1. L'Agència de Qualitat del Sistema Nacional de Salut és la unitat encarregada, dins del Ministeri de Sanitat i Consum, de gestionar i finançar el Pla de Qualitat per al Sistema Nacional de Salut, instrument bàsic per a la millora del sistema sanitari públic, en el qual s'establixen activitats formatives que contribuïsquen a la millora dels servicis sanitaris i a la capacitació dels professionals.  
2. L'article 1.1 de l'Estatut de l'Institut de Salut Carles III, aprovat pel Reial Decret 375/2001, de 6 d'abril, modificat per l'article únic del Reial Decret 590/2005, de 20 de maig, determina que «l'Institut de Salut Carles III és un organisme públic d'investigació amb caràcter d'organisme autònom, dels previstos en l'article 43.1.a de la Llei 6/1997, de 14 d'abril, d'Organització i Funcionament de l'Administració General de l'Estat», adscrit al Ministeri de Sanitat i Consum a través del seu titular, la missió del qual és desplegar i oferir servicis cientificotecnològics de la qualitat més alta dirigits al Sistema Nacional de Salut i al conjunt de la societat.  
3. El Ministeri de Sanitat i Consum, a través de l'Agència de Qualitat del Sistema Nacional de Salut, ha encomanat a l'Institut de Salut Carles III, amb data 30.06.2006, l'execució d'activitats formatives que faça directament l'Escola Nacional de Sanitat amb mitjans propis o en col·laboració amb entitats públiques o privades capacitades.  
4. La Resolució de 29 de setembre de 2006 del director de l'Agència de Qualitat del Sistema Nacional de Salut, en aplicar l'apartat quart de l'Acord d'encàrrec de gestió subscrit el 30 de juny de 2006, i a fi de donar suport i de concretar l'activitat objecte de la comanda, determina que l'Institut de Salut Carles III pot acordar la col·laboració amb entitats públiques i privades capacitades per al desplegament de les activitats objecte de l'encàrrec.  
5. L'article 149 de la Constitució atribuïx a l'Administració General de l'Estat la competència sobre el foment i la coordinació general de la investigació científica i tècnica i les bases i la coordinació general de la sanitat.  
6. Segons l'Estatut d'Autonomia, la Comunitat Valenciana té atribuïdes competències en matèria d'investigació científica i tecnologia i de formació.  
7. L'Escola Valenciana d'Estudis de la Salut (en avant, EVES), segons el que disposa la Llei 3/2003, de 6 de febrer, de la Generalitat Valenciana, d'Ordenació Sanitària de la Comunitat Valenciana, és un òrgan adscrit a la conselleria de Sanitat per al suport cientificotècnic en matèria d'investigació i docència a l'administració de la Generalitat, i específicament a la conselleria de Sanitat.  
8. El Decret 26/2005, de 4 de febrer, determina que a l'EVES li corresponen, entre altres, les funcions següents:  
a. Analitzar les necessitats de formació dels professionals i organitzar els plans docents adequats per a cobrir-les.  
b. Formar, reciclar i perfeccionar, de manera continuada, els professionals del camp de la salut, la gestió i l'administració sanitària.  
c. Promoure la investigació en relació amb els problemes i necessitats de salut de la població de la Comunitat Valenciana  
9. Ambdues parts, com a desplegament del Pla de Qualitat del Ministeri de Sanitat i Consum per al Sistema Nacional de Salut i d'acord amb les activitats encomanades per l'Agència de Qualitat del Sistema Nacional de Salut a l'Institut de Salut Carles III (ENS), acorden subscriure este conveni que es regirà per les estipulacions següents.  
ESTIPULACIONS  
1. Objecte  
L'Objecte d'este conveni és establir el marc de col·laboració entre l'Institut de Salut Carles III i la conselleria de Sanitat de la Generalitat Valenciana, a través de l'EVES, per a contribuir a l'execució del projecte de formació previst en el Pla de Qualitat del Departament, tal com s'arreplega en l'encàrrec de gestió entre el Ministeri de Sanitat i Consum i l'Institut de Salut Carles III, per mitjà de la realització dels cursos següents:  
- Educació sanitària a població en prevenció primària i secundària en general, de 30 hores lectives.  
- Tècniques i continguts en l'educació diabetològica, de 30 hores lectives.  
- Prevenció primària en càncer, de 30 hores lectives.  
- Prevenció en cardiopatia isquèmica, de 30 hores lectives.  
- Competència en atencions pal·liatives, de 30 hores lectives.  
- Atenció primària i salut mental, de 30 hores lectives.  
- Curs bàsic en seguretat de pacients per a professionals sanitaris, de 30 hores lectives.  
- Seguretat en medicaments per a farmacèutics i farmacòlegs, de 20 hores lectives.  
2. Compromisos de les parts  
L'Institut de Salut Carles III es compromet a:  
a. Fer una edició de cada un dels cursos mencionats en l'estipulació primera en l'Escola Nacional de Sanitat, aportant tots els recursos humans i materials d'este centre que siguen necessaris per a dissenyar-los i executar-los.  
b. Aportar per a l'execució d'este acord la quantitat de 243.773,50 €, a càrrec de les operacions comercials 860-16 (Conveni de col·laboració en matèria d'investigació i desplegament), i seran transferides al compte corrent de la Generalitat Valenciana, número 0049 1827 87 7770500631, en el Banc Santander Central Hispano. Les quantitats previstes tenen el caràcter de màximes. El pressupost descrit ací està destinat per a la realització d'una edició de cada un dels cursos esmentats en l'EVES, i n'inclouen: l'organització, realització (pagament de docents i materials necessaris), coordinació i avaluació, i també tota la gestió de l'assistència dels alumnes (procés de selecció, viatges, estades i dietes), en un nombre de 30 alumnes per curs.  
c. Dissenyar i aportar els programes dels cursos.  
L'EVES es compromet a:  
- Posar a disposició d'este conveni els recursos humans i materials necessaris per a cada un dels cursos descrits i aportar els recursos necessaris per a executar-los, ocupant-se de les activitats següents:  
- Impartir el curs d'acord amb el programa establit per l'Institut de Salut Carles III a través de l'Escola Nacional de Sanitat.  
- Contacte i gestió d'alumnes, una vegada designats per les comunitats autònomes. La informació referent als alumnes (dades d'identificació, professió, lloc de treball, correu electrònic, etc.) l'ha d'enviar, abans del 15 de desembre de 2006, a l'Escola Nacional de Sanitat.  
- Determinació del lloc i les dates de celebració del curs, segons la disponibilitat millor dels alumnes.  
- Selecció, seguiment i pagament de docents.  
- Avaluació, seguiment i control de l'assistència a classes i del grau d'aprofitament dels alumnes, i també avaluació global de curs, per mitjà d'un formulari enviat per l'ENS, organisme que enviarà el resultat de l'avaluació a les entitats col·laboradores abans del 15 de desembre.  
- Gestió i pagament de viatges, allotjament i dietes de docents i alumnes, si fa falta.  
- Entregar una memòria justificativa en acabar la realització dels cursos, i en tots els casos abans del 15 de desembre de 2006, que n'incloga dades relatives a l'execució i el desplegament, alumnes assistents, resultats de l'avaluació i cost final, amb la justificació de les despeses reflectides.  
Ambdues parts es comprometen a:  
a. Incorporar el patrocini de l'Agència de Qualitat del Sistema Nacional de Salut del Ministeri de Sanitat i Consum en tots els materials que es produïsquen i utilitzen per a la publicitat o difusió de les activitats realitzades en el marc d'este acord, amb el text següent: «Esta activitat està finançada íntegrament pel Ministeri de Sanitat i Consum dins de les actuacions previstes en el Pla de Qualitat per al Sistema Nacional de Salut».  
b. Tota la documentació elaborada específicament per als cursos haurà d'incloure sistemàticament els logos del Ministeri de Sanitat i Consum - Direcció General de l'Agència de Qualitat i del Plans de Qualitat per al SNS.  
c. Incloure un exemplar del Plans de Qualitat per al Sistema Nacional de Salut en la documentació de cada un dels cursos que s'impartisquen.  
3. Comissió de seguiment  
Per a l'execució i la interpretació d'este conveni, es constituirà una comissió de seguiment paritària entre l'Institut de Salut Carles III i la conselleria de Sanitat de la Generalitat Valenciana, integrada per dues persones en representació de l'Institut de Salut Carles III, que seran designades pel director, i dues persones en representació de la conselleria de Sanitat de la Generalitat Valenciana, que seran designades pel conseller. També hi participarà un representant de la delegació del Govern a la comunitat autònoma.  
La comissió de seguiment s'encarregarà de fixar les directrius i els criteris generals per al desplegament i l'execució dels cursos esmentats, i també d'efectuar el seguiment i verificar el compliment del programa acordat.  
4. Forma de justificació i pagament  
A l'inici, el 20% del pressupost total estimat, per al disseny i la preparació de les activitats. Esta quantitat s'ha de reintegrar a l'Institut de Salut Carles III si no s'arriben a executar les activitats previstes en este conveni.  
Executades les activitats previstes, abans de la finalització d'este conveni, el 30 de desembre de 2006, després de la presentació de l'informe d'activitats davant de la Comissió de Seguiment i que l'ENS atorgue la conformitat a estes activitats, es transferirà l'import que reste del total acordat.  
Efectuada la revisió en el semestre següent a la finalització del conveni, es farà la liquidació del conveni.  
Practicada la liquidació del conveni, l'EVES està obligada a presentar el compte justificatiu. La presentació del compte esmentat abans es fa el tercer trimestre de 2007. Els documents de pagament emesos en relació amb les activitats objecte d'este conveni poden tindre data de venciment posterior a la del conveni sempre que la data esmentada estiga compresa dins del termini concedit per a presentar la documentació justificativa i el compromís de despesa previst s'haja fet en el termini d'execució acordat.  
El compte justificatiu incorporarà, a més d'una memòria d'actuacions, una memòria econòmica abreviada, que com a mínim contindrà un estat representatiu de les despeses incorregudes en la realització d'activitats, ben agrupades, i les quantitats inicialment pressupostades i les desviacions succeïdes.  
5. Vigència  
Este conveni de col·laboració entra en vigor en la data de la signatura per part d'ambdues parts i vigix fins el 30 de desembre de 2006.  
6. Jurisdicció  
Este conveni es regula per acord mutu entre les parts. Els dubtes i les controvèrsies que sorgisquen amb motiu de la interpretació i l'aplicació d'este conveni que no puguen ser resolts de forma amigable per les parts es resoldran d'acord amb les normes reconegudes pel dret i davant de la Jurisdicció Contenciosa Administrativa.  
7. Naturalesa jurídica  
Este conveni és de naturalesa jurídica administrativa, d'acord amb el que establix l'article 3.1 del Reial Decret Legislatiu 2/2000, 16 de juny, que aprova el Text Refós de la Llei de Contractes de l'Administració de l'Estat, per la qual cosa queda exclòs de l'àmbit d'aplicació de la Llei esmentada, es regix pel que estipulen les parts, sense perjuí dels principis i criteris que conté per a resoldre les llacunes que es produïsquen.  
8. Causes d'extinció  
Són motiu d'extinció d'este conveni l'expiració del termini de vigència o la denúncia unilateral per part de qualsevol de les dues parts per l'incompliment dels acords pactats, avisada dos mesos abans expressament.  
Com a mostra de conformitat i només per a això, se signa este conveni en dos exemplars i en la data indicada en l'encapçalament.   
El director de l'Institut de Salut Carles III   
Francisco Gracia Navarro  
El conseller de Sanitat de la Generalitat Valenciana  
Rafael Blasco Castany